CELEX: 62016CN0209
Language: da
Date: 2016-04-14 00:00:00
Title: Sag C-209/16 P: Appel iværksat den 14. april 2016 af Forbundsrepublikken Tyskland til prøvelse af dom afsagt af Retten (Niende Afdeling) den 4. februar 2016 i sag T-620/11, GFKL Financial Services AG mod Europa-Kommissionen

20.6.2016   
            
            
               DA
            
            
               Den Europæiske Unions Tidende
            
            
               C 222/6
            
         Appel iværksat den 14. april 2016 af Forbundsrepublikken Tyskland til prøvelse af dom afsagt af Retten (Niende Afdeling) den 4. februar 2016 i sag T-620/11, GFKL Financial Services AG mod Europa-Kommissionen
   (Sag C-209/16 P)
   (2016/C 222/07)
   Processprog: tysk
   
      Parter
   
   
      Appellant: Forbundsrepublikken Tyskland (ved T. Henze og R. Kanitz, som befuldmægtigede)
   
      De andre parter i appelsagen: GFKL Financial Services AG og Europa-Kommissionen
   
      Appellanten har nedlagt følgende påstande
   
   
               —
            
            
               Dom af 4. februar 2016 afsagt af Den Europæiske Unions Ret i sag T-287/11 ophæves, for så vidt som Europa-Kommissionen frifindes.
            
         
               —
            
            
               Europa-Kommissionens afgørelse af 26. januar 2011 K(2011) 275 endelig i sag statsstøtte C 7/2010 – KStG, Sanierungsklausel annulleres i medfør af artikel 61 i statutten for Den Europæiske Unions Domstol.
            
         
               —
            
            
               Europa-Kommissionen tilpligtes at betale omkostningerne for Retten og for Domstolen.
            
         
      Anbringender og væsentligste argumenter
   
   Appellanten har til støtte for appellen gjort et appelanbringende gældende.
   Der foreligger en tilsidesættelse af artikel 107, stk. 1, TEUF. Retten har set bort fra, at KStG’s § 8c, stk. 1a, den såkaldte saneringsklausul, ikke er selektiv.
   
               —
            
            
               Den såkaldte saneringsklausul er ikke umiddelbart selektiv, da der ikke foreligger en afvigelse fra det relevante referencesystem, og da der er tale om en generel foranstaltning, som enhver virksomhed på medlemsstaten kan få gavn af.
            
         
               —
            
            
               Den såkaldte saneringsklausul er ligeledes begrundet af skattesystemets karakter og indre struktur. Saneringsklausulen er for det første begrundet i medfør af princippet om beskatning i henhold til skatteevne, for det andet i medfør af hensynet til misbrugsbekæmpelse således, at misbrug forhindres, og for det tredje er nævnte klausul begrundet af de objektive forskelle mellem en skadelig erhvervelse af kapitalandele og erhvervelsen af kapitalandele med henblik på sanering.